
[bookmark: _Hlk146186139][bookmark: _Hlk146188275][bookmark: _Hlk147395189] 	Vă înaintăm, alăturat, Raportul comun asupra proiectului de Lege pentru modificarea și completarea unor acte normative referitoare la arhivarea documentelor electronice, transmis Comisiei juridice, de disciplină și imunități,  Comisiei pentru cultură, arte, mijloace de informare în masa  și Comisiei pentru tehnologia informației și comunicațiilor cu adresa nr. PLx. 507 din 18 septembrie 2023.
          În raport cu obiectul şi conţinutul său, proiectul de lege face parte din categoria legilor ordinare.

RAPORT COMUN
asupra proiectului de Lege pentru modificarea și 
completarea unor acte normative referitoare 
la arhivarea documentelor electronice

        În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină și imunități, Comisia pentru cultură, arte, mijloace de informare în masă, și Comisia pentru tehnologia informației și comunicațiilor, au fost sesizate spre dezbatere în fond, cu proiectul de Lege pentru modificarea și completarea unor acte normative referitoare la arhivarea documentelor electronice, transmis cu adresa nr. PLx. 507 din 18 septembrie 2023.
      Senatul,  în calitate  de primă  Cameră  sesizată, a adoptat proiectul de lege, în ședința din 13 septembrie 2023.
        Conform dispoziţiilor art.75 din Constituţia României, republicată, şi ale art.92 alin. (9)  din Regulamentul Camerei Deputaţilor, republicat, Camera Deputaţilor este Cameră decizională.
       Consiliul Legislativ a avizat favorabil, cu observații și propuneri, proiectul de lege, conform avizului nr.521 din 23.05.2023.  
 Consiliul Economic și Social a avizat favorabil proiectul de act normativ, conform avizului nr. 3470 din 25.05.2023.
Comisia pentru apărare, ordine publică şi siguranță națională a avizat favorabil proiectul de lege conform avizului nr.4c-15/341/2023.
Comisia pentru administraţie publică şi amenajarea teritoriului a avizat favorabil inițiativa legislativă conform avizului nr.4c-7/617/2023.
Proiectul de lege are ca obiect de reglementare completarea Legii Arhivelor Naţionale nr.16/1996, precum şi modificarea şi completarea Legii nr.135/2007, în scopul facilitării arhivării documentelor electronice de către autorităţile şi instituţiile publice. Proiectul de lege are în vederea eficientizarea activităţii autorităţilor şi instituţiilor administraţiei publice în domeniul arhivistic şi integrarea practicii arhivistice româneşti în cadrul general al practicii arhivistice din Uniunea Europeană. Se stabileşte clar cine are sarcina de a arhiva documentele electronice, mai exact creatorul ori deţinătorul documentelor. Totodată, se reglementează faptul că autorităţile/instituţiile publice vor putea realiza arhivarea electronică a documentelor fără a mai parcurge proceduri de acreditare/notificare specifice unor operatori economici care desfăşoară operaţiuni în scop comercial. De asemenea, se definesc noţiunile de „arhivă electronică”, „arhivare electronică”, „depozit de arhivă electronică” şi „document electronic”, se stabilesc unele obligaţii în sarcina creatorilor şi deţinătorilor de documente electronice. De asemenea, se reglementează modalitatea de arhivare a documentelor electronice clasificate, respectiv prin sisteme informatice şi de comunicaţii securizate şi acreditate corespunzător nivelului de clasificare a informaţiilor conţinute, conform legislaţiei în domeniul protecţiei informaţiilor clasificate.
În conformitate cu prevederile art. 62 și art.64 din Regulamentul Camerei Deputaţilor, republicat, examinarea proiectului de lege a avut loc în ședințe separate.
Comisia pentru tehnologia informației și comunicațiilor a examinat proiectul de act normativ în şedinţa din data de 9 aprilie 2024. La ședința comisiei au fost prezenți deputații conform listei de prezență.
[bookmark: _GoBack] Comisia pentru cultură, arte, mijloace de informare în masă au dezbătut proiectul de lege în ședința din data de 4 octombrie 2023.
Comisia juridică, de disciplină și imunități a examinat proiectul de lege în ședința data de 22 aprilie 2024. 
La lucrările comisiei, deputații au fost prezenți conform listei de prezență.
În conformitate cu prevederile art.56 din Regulamentul Camerei Deputaţilor, republicat la dezbateri au participat, din partea Ministerului Afacerilor Interne domnul Jiga Răzvan - director general, iar din partea Arhivelor Naționale doamna Anița Cristian – director.
 În urma  dezbaterilor și a opiniilor exprimate, membrii celor trei Comisii au hotărât, cu unanimitate de voturi, să propună Plenului Camerei Deputaţilor adoptarea proiectului de Lege pentru modificarea și completarea unor acte normative referitoare la arhivarea documentelor electronice, cu amendamente admise cuprise în Anexă care face parte integrantă din prezentul raport.
        În raport de obiectul şi conţinutul său, proiectul de lege face parte din categoria legilor ordinare.

	PREȘEDINTE,
Laura Vicol

	PREȘEDINTE,
Iulian Bulai

	PREȘEDINTE,
Sorin-Dan Moldovan





	SECRETAR,
Ladanyi Laszlo-Zsolt


	SECRETAR,
Gheorghe Andrei Daniel
	SECRETAR,
Radu-Daniel Mirăuță








	



	
	

	
	



	
	
	
	







	
	
	






                                                                                
                                                                                             
	      

                                      
	
	

	


	
	



Anexă
[bookmark: _heading=h.ty61kaeev5qz]AMENDAMENTE ADMISE
	Nr. crt
	Text Senat
	Text adoptat de Comisie
 (autorul  amendamentului)
	Motivare

	1.
	LEGE
pentru modificarea şi completarea unor acte normative referitoare la arhivarea documentelor electronice
	LEGE
pentru completarea Legii Arhivelor Naționale nr. 16/1996, precum și pentru modificarea și completarea Legii nr. 135/2007 privind arhivarea documentelor în formă electronică

	Tehnică legislativă. 
Pentru a fi în acord cu obiectul de reglementare.

	2.
	Art.I.- După articolul 27 din Legea Arhivelor Naţionale nr. 16/1996, republicată în Monitorul Oficial al României, Partea I, nr. 293 din 22 aprilie 2014, cu modificările şi completările ulterioare, se introduce o nouă secţiune, Secţiunea a V-a, alcătuită din art.271, cu următorul cuprins:
„Secţiunea a V-a
Obligaţii referitoare la documentele electronice
Art.271.- (1) Creatorii şi deţinătorii au următoarele obligaţii referitoare la documentele electronice:
a) să le administreze astfel încât să asigure păstrarea integrităţii, autenticităţii şi posibilităţii de utilizare a acestora, atât în perioada folosirii curente, cât şi în depozitul de arhivă;
b) să adopte un sistem de management arhivistic, aprobat de Arhivele Naţionale, care să respecte procedurile specifice privind organizarea şi desfăşurarea activităţii arhivistice a documentelor electronice;
c) să implementeze mecanisme tehnice care să asigure accesul şi modificarea datelor de o manieră controlată, identificabilă şi databilă;
d) să implementeze soluţii tehnice care să permită exportul datelor din sistem conform sistemului de management arhivistic aprobat de Arhivele Naţionale.
(2) Procedurile specifice privind organizarea şi desfăşurarea activităţii arhivistice a documentelor electronice se stabilesc prin ordin al ministrului afacerilor interne, la propunerea Arhivelor Naţionale.
(3) Formatele agreate pentru documentele electronice cu termen de păstrare permanent se aprobă prin dispoziţia directorului Arhivelor Naţionale care se publică pe pagina de internet a instituţiei. Obligaţia conversiei datelor în formatele agreate revine creatorilor şi deţinătorilor.”
	Art.I.- După articolul 27 din Legea Arhivelor Naţionale nr. 16/1996, republicată în Monitorul Oficial al României, Partea I, nr. 293 din 22 aprilie 2014, cu modificările şi completările ulterioare, se introduce o nouă secţiune, Secţiunea a V-a, cuprinzând articolul 271, cu următorul cuprins:


Nemodificat


	




Tehnică legislativă. 


	3.
	Art. II.- Legea nr.l35/2007 privind arhivarea documentelor în formă electronică, republicată în Monitorul Oficial al României, Partea I, nr.l38 din 25 februarie 2014, se modifică şi se completează după cum urmează:

1. Titlul legii se modifică şi va avea următorul cuprins:
„Lege privind arhivarea documentelor electronice”
2. La articolul 1 se introduce un nou alineat, alin.(2), cu următorul cuprins:
„(2) Activitatea de arhivare a documentelor electronice se realizează de creatorul ori deţinătorul documentelor, după caz, ca parte a obligaţiilor ce îi revin potrivit Legii Arhivelor Naţionale nr.l6/1996, republicată, cu modificările şi completările ulterioare, sau de către un furnizor de servicii de arhivare electronică, în condiţiile prezentei legi.”
3. După articolul 1 se introduce un nou articol, art.l1, cu următorul cuprins:
„Art.l1.- Dispoziţiile prezentei legi nu se aplică activităţilor de arhivare a documentelor electronice create şi deţinute de autorităţile şi instituţiile publice în nume propriu şi/sau pentru unităţile, instituţiile şi structurile aflate în subordinea sau în coordonarea acestora.”
4. La articolul 3, litera b) se modifică şi va avea următorul cuprins:
„b) arhivă electronică - ansamblul documentelor electronice, create, primite şi păstrate de o organizaţie în exercitarea activităţii sale;”
5. La articolul 3, după litera b) se introduc trei noi litere, lit.b1) - b3), cu următorul cuprins:
„b1) arhivare electronică - activitate, parte a managementului arhivistic al documentelor, ce implică transferul acestora dintr-un mediu de activitate curentă şi păstrarea lor într-un depozit de arhivă electronică;
b2) depozit de arhivă electronică - ansamblul organizaţional, metodologic şi tehnic ce permite păstrarea arhivei electronice, cu asigurarea caracteristicilor iniţiale de integritate, autenticitate şi a posibilităţii de utilizare a documentelor;
b3) document electronic - orice conţinut stocat în format electronic, în special sub formă de text sau de înregistrare audio, video sau audiovizuală;”
6. La articolul 10, după alineatul (2), se introduce un nou alineat, alin.(3), cu următorul cuprins:
„(3) Arhivarea documentelor electronice clasificate se va realiza pe sisteme informatice şi de comunicaţii securizate şi acreditate corespunzător nivelului de clasificare a informaţiilor conţinute, conform legislaţiei în domeniul protecţiei informaţiilor clasificate.”

Nemodificat


„(3) Arhivarea documentelor electronice clasificate se realizează pe sisteme informatice şi de comunicaţii securizate şi acreditate corespunzător nivelului de clasificare a informaţiilor conţinute, conform legislaţiei în domeniul protecţiei informaţiilor clasificate.”

7. În tot cuprinsul legii, sintagma ”documente în formă electronică” se înlocuiește cu sintagma ”documente electronice”.
	











































































Tehnică legislativă. 







Pentru o redactare unitară în textul legii, având în vedere că prin modificările și completările aduse se propune modificarea sintagmei ”documente în formă electronică ” cu sintagma ”documente electronice” 

	4.
	Art.III.- În termen de 90 de zile de Ia data intrării în vigoare a prezentei legi, procedurile specifice privind organizarea şi desfăşurarea activităţii arhivistice a documentelor electronice, prevăzute la art.271 alin.(2) din Legea Arhivelor Naţionale nr. 16/1996, republicată, cu modificările şi completările ulterioare, se aprobă prin ordin al ministrului afacerilor interne, care se publică în Monitorul Oficial al României, Partea I.
	Nemodificat

